News Update: Apple หั่นเป้าผลิต iPhone 14 ผลิตน้อยลง 3 ล้านเครื่อง อ้างโรงงานถูกปิดในจีน แต่ผู้เชี่ยวชาญชี้ เป็นเพราะความต้องการรุ่นธรรมดาลดลง - FINNOMENA
Apple คาดการณ์ว่าจะลดการผลิต iPhone 14 อย่างน้อย 3 ล้านเครื่อง จากเป้าเดิมที่จะผลิตให้ได้ 90 ล้านเครื่องในปีนี้ ผลจากความต้องการรุ่น 14 และ 14 Plus น้อยลง รวมถึงการล็อกดาวน์ในเมืองเจิ้งโจว แต่ย้ำว่าความต้องการรุ่น Pro ยังแข็งแกร่ง
7 พ.ย. 2565

Apple คาดการณ์ว่าจะลดการผลิต iPhone 14 อย่างน้อย 3 ล้านเครื่อง จากเป้าเดิมที่จะผลิตให้ได้ 90 ล้านเครื่องในปีนี้ ผลจากความต้องการรุ่น 14 และ 14 Plus น้อยลง รวมถึงการล็อกดาวน์ในเมืองเจิ้งโจว แต่ย้ำว่าความต้องการรุ่น Pro ยังแข็งแกร่ง
การวิเคราะห์ของ Jefferies ระบุว่า ยอดขาย iPhone 14 และ 14 Plus ลดลงอย่างมากหลังจากเปิดตัวในตลาดจีน ซึ่งเป็นตลาดสมาร์ทโฟนที่ใหญ่ที่สุดในโลก สอดคล้องกับ Bloomberg News ที่รายงานว่า Apple ได้ยกเลิกแผนเพิ่มการผลิต iPhone ในปีนี้จากความต้องการที่ลดลง
อย่างไรก็ตาม ในวันอาทิตย์ที่ผ่านมา (6 พ.ย.) Apple กล่าวว่า ความต้องการ iPhone 14 Pro และ Pro Max ยังคงแข็งแกร่ง แต่การผลิตกำลังจะได้รับผลกระทบจากการที่จีนล็อกดาวน์เมืองเจิ้งโจว ซึ่งทำให้โรงงานผลิตของ Apple ในเจิ้งโจวต้องปิดโรงงาน พนักงานต้องกักตัวในห้องพัก และทำงานในโรงงานแยกตัวจากโลกภายนอก
ขณะที่นักวิเคราะห์ของ JPMorgan เผยว่า หากลูกค้าสั่ง iPhone 14 Pro จากเว็บไซต์ของ Apple จะต้องรอสินค้าประมาณ 31 วัน ยาวนานกว่ารอไอโฟนรุ่นปกติเฉลี่ย 2 วัน
ขณะที่ Foxconn ของไต้หวันซึ่งเป็นผู้ควบคุมการผลิตของโรงงานในเจิ้งโจว รายงานว่า บริษัทกำลังฟื้นฟูการผลิตให้เร็วที่สุดเท่าที่จะเป็นไปได้ พร้อมเพิ่มมาตรการใหม่เพื่อควบคุมการแพร่ระบาดของโควิด-19
โดยบริษัทได้เปิดรับสมัครพนักงานใหม่ พร้อมเสนอโบนัสให้พนักงานที่ลาออกระหว่างวันที่ 10 ต.ค. -5 พ.ย. ถึง 500 หยวน เพื่อให้พนักงานกลับมาทำงาน และยังโฆษณาอีกว่าจะให้เงินเดือนถึง 30 หยวน หรือประมาณ 154 บาทต่อชั่วโมง
ขณะที่ในวันศุกร์ (4 พ.ย.) นักวิเคราะห์ของ SMBC Nikko ได้ปรับลดคาดการณ์การผลิต iPhone โดยรวมของ Apple เหลือ 85 ล้านเครื่อง จาก 91 ล้านเครื่อง โดยเพิ่มคาดการณ์การผลิตในรุ่น Pro แต่หั่นคาดการณ์ในรุ่นปกติซึ่งมีอัตราการทำกำไร (Margin) สูงกว่า
อ้างอิง:
https://www.bloomberg.com/news/articles/2022-11-07/apple-trims-new-iphone-output-by-3-million-units-as-demand-cools?sref=e4t2werz 
https://www.bangkokbiznews.com/world/1036353
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Apple
iPhone
iPhone 14
News Update
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA